
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO IŠNUOMOTI NEGYVENAMĄJĄ PATALPĄ, ESANČIĄ
KUDIRKOS NAUMIESTYJE, DARIAUS IR GIRĖNO G. 26

2011 m. birželio 30 d. Nr. T-98
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 14 str. 6d. bei rajono savivaldybės tarybos 2004 m. sausio 29 d. sprendimu Nr. T-15 patvirtinta sutarčių rengimo, pasirašymo ir tvirtinimo tvarka,  nusprendžia:


1. Leisti viešo konkurso būdu dešimčiai metų išnuomoti rajono savivaldybei nuosavybės teise priklausančią 21,49 kv. m ploto negyvenamąją patalpą, esančią Kudirkos Naumiestyje, Dariaus ir Girėno g. 26, šiuo metu patikėjimo teise valdomą rajono savivaldybės administracijos, komercinei veiklai vykdyti (Nekilnojamojo turto objekto kadastrinių matavimų byloje Nr. 84/5129 pastato šifras – 1B2/p, unikalus pastato Nr.8495-7004-9018, patalpos indeksas – 1-2), leidžiant naudotis 2,39 kv. m bendro naudojimo patalpa (patalpos indeksas – 1-1).


2. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos 2003 m. vasario 20 d. sprendimu Nr.26 patvirtinta rajono savivaldybės ilgalaikio materialiojo turto nuomos konkurso organizavimo tvarka.


3. Įgalioti rajono savivaldybės administracijos direktorių pasirašyti su turto nuomos konkurso laimėtoju nuomos sutartį bei perdavimo – priėmimo aktą. 

Meras


Juozas Bertašius

